**Ildefonso Díez de Rivera y Muro**, nado en Granada o 24 de xaneiro de 1777 e finado en Valencia o 26 de xaneiro de 1846, foi un militar e político español.

Traxectoria
-----------

### Familia

Foi fillo de Antonio Díez de Rivera y Fonseca, señor de San Jorge de Calesa, e de Francisca de Paula Muro y Salazar, filla de Pedro Salvador de Muro y Alonso,  I marqués de Someruelos, e de Teresa Josefa de Salazar y Morales.

### Carreira Militar

Entrou moi novo na escola de artillaría e ao remata-los estudos incorporouse como oficial de artillaría na guerra que España sostiña, como aliada de Francia contra Gran Bretaña, e especialmente na Guerra da Independencia española, destacándose na batalla de Trafalgar e no asedio de Olivenza. Ao remata-la guerra era tenente coronel e en 1815 foi nomeado comandante militar do distrito de Valencia.

Entre 1814 e 1820 foi membro da Loxa Masónica Valenciana.

### Participación política

En 1817 foi capturado por orde do xeneral Francisco Javier de Elío e encarcerado na prisión da Inquisición por participar xunto con Beltrán de Lis no fracasado pronunciamento de Vidal, mais a raíz do pronunciamento de Rafael del Riego en 1820 foi liberado polo pobo e, posteriormente, nomeado capitán xeneral de Valencia.

Cando o 1823 o duque de Angulema dirixiu a expedición dos Cen Mil Fillos de San Luís que penetraron en España e restaurou o absolutismo no país, pediúselle que entregar a cidade de Valencia ao que se negou até recibir ordes reais. Ao recibilas entregou a praza e, en previsión de posibles represalias, marchou ao exilio en Bélxica, onde permaneceu ata 1834.

Ao seu regreso a España foi nomeado mariscal de campo e foi elixido deputado por Valencia nas eleccións posteriores á proclamación do Estatuto Real de 1834 e, de novo, nas de 1836. Tamén o foi en 1836 por Granada. En 1837, 1841 e 1842, foi senador por Granada e ostentou a presidencia do Senado entre 1841 e 1842. Foi dúas veces ministro de Guerra e dúas máis de Estado nos gabinetes dos presidentes Juan Álvarez Mendizábal e José María Calatrava.

Retirouse da política en 1843 trala caída de Baldomero Espartero, do que foi amigo persoal.

Polo seu matrimonio con Pascuala Valeriola Ortiz de Almodóvar, recibiu o título nobiliario de conde de Almodóvar, cun importante patrimonio en Callosa de Segura, Orihuela, Alacant e Murcia.

|  |  |  |
| --- | --- | --- |
| Predecesor:**Antonio de Posada Rubín de Celis** |  **Presidente do Estamento de Procuradores** 24 de xullo de 1834 - 24 de maio de 1835 | Sucesor:**Francisco Javier de Istúriz** |
| Predecesor:**Juan Álvarez Mendizábal Antonio González y González** |  **Ministro de Estado** 27 de abril de 1836- 15 de maio de 183617 de xuño de 1842- 9 de maio de 1843 | Sucesor:**Francisco Javier de IstúrizManuel María de Aguilar** |
| Predecesor:**Mariano Quirós Brihuega  Francisco Javier Rodríguez Vera** |  **Ministro de Guerra** 27 de setembro de 1835-27 de abril de 183627 de febreiro de 1837 - 29 de setembro de 1837 | Sucesor:**José Ramón Rodil y Campillo Baldomero Espartero** |
| Predecesor:**José María Moscoso de Altamira Quiroga** |  **Presidente do Senado** 1840 - 1842 | Sucesor:**Álvaro Gómez Becerra** |

Notas
-----

1. 1 2  "Ficha no Congreso". *congreso.es*. Arquivado dende o orixinal o 03-09-2018. Consultado o 9-12-2017.
2. 1 2 3 4  de Paula Mellado (e outros), Francisco (1846). *Diccionario universal de Historia y de Geografía*. Vol. I (Aaal-Bue). Madrid: Editor: Francisco de Paula Mellado. pp. 113–114.
3. ↑  "Expediente personal del senador Conde de Almodovar, D. Ildefonso Díez de Rivera y Muro, por la provincia de Granada". *senado.es*. Consultado o 9-12-2017.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Ildefonso Díez de Rivera Modificar a ligazón no Wikidata*** |

### Outros artigos

* Lista de presidentes do Senado
* Lista de presidentes do Congreso dos Deputados

### Ligazóns externas

* Expediente persoal no Senado

|  |  |
| --- | --- |
| Control de autoridades | 
* Wd: Q2090099
* DBE: ildefonso-diez-de-rivera-y-muro
* GEC: 0228312
* Arquivo Histórico de Deputados (1810-1977): 31730
* Senadores de España (1834-1923): 106

 |